402 
MEMORIAS CIENTIFICAS I LITERARIAS 
billa et enpeco aregnar enel aynno que andaba la era en 
DCCXCI, e regno II aynnos; et empecaba bien mas por el 
tienpo que regno tan poco non se falla que fiziesse cosa nen- 
guna que sea de contar. Et hun dia ala caga del ouso, mato- 
lo el ouso e el mato al ouso e non dexo fijo ninguno, e murio 
en el aynno que andaba la era en DCCXCIII. 
DEL REY DON ALFONSO YERNO DEL REY DON PELAYO 
Muerto Fabilla regno su coynado don Alfonso marido de 
Ormisenda e fijo del due Cantabria, en el aynno que andaba 
la era en DCCXCIII, e este regno IX aynnos. E de aquella 
Cantabria sallian en aquel tienpo DCCC Caballeros armados 
de todas armas, est rey don Alfonso fue muv buen rey gue- 
rrero. e lidio mucho con los moros e fizo muchas batallas e 
ranco las todas, e conquirio e priso villas e casiiellos, el o 
que non podia retener destruya lo alsuelo; pero retiuo en 
Galicia estos logares: Lugo, Rudo, Estorga. E quoando des- 
cendio delas Ysturias vincio alos moros e priso tierra de Cam- 
pos e quoando se encierra de Astorga e Carrion et de Pisuer- 
ga e de Duero e destos V° rios e gano partida de Castiella, 
son asaber: Simancas, Dueynnas, Saldaynna, Amaya, Ami- 
randa, Crucaria, Alensaco (1), Trasasmemera, su puerta Car- 
taceo; e gano en Alaba Orduynna, Yiscaia, Nabarra, Ruco- 
nia (2); e fizo lebantar muchos castiellos, e labro fasta el 
puerto de Aspa, e libro quoantos christianos pudo aver, e po- 
blo lo que gano. E tanto quoanto Dios mayor poder lidiaba 
e lo exalcaba, tanto mas humildoso era e amador delos po- 
bres e fazedor de yglesias, e breument el se esforgo en fazer 
las VII obras de misericordia, asique los christianos ael se 
vinyan como a padre. Item este rey don Alfonso dexo desu 
muller Ormisenda fija del rey don Pelayo II oS fijos, que al 
vno dezian Froylla e al otro Humarano, e vna fija quele de- 
(1) Ms. B N. dice: Alesauco. 
(2) Ms. B. N. dice: Brutonia. 
